Kjerag on julgematest julgematele. See tõmbab ligi basejumpereid kogu maailmast oma metsikumaks hüppeks. Kjeragi kaljujärsaku kalle on hüppajatele väga soodne ja ka maandumispaik on kindel. Ühe allika kohaselt saab enne langevarju avanemist lausa 15 sekundit liuelda fjordi kohal. See on tõesti kogemus eluks ajaks ja siin hüppamine on arvatavasti kõikide adrenaliinisõltlaste unistuseks.  Esimene hüpe Kjeragst tehti aastal 1994 ja nüüdseks on sealt tehtud juba umbes 1000 hüpet, millest küll kõik pole õnnelikult lõppenud, kuid see ei takista inimestel sinna ikka ja jälle  tulemast ja oma hüpet sooritamast.